Vrijednosti za koje se očekuje da će se postići na kraju životnog vijeka operacije (1). Za sve operacije financiranja i ulaganja: (a) učinak financijske poluge i multiplikacijski učinak; (b) iznos mobiliziranih ulaganja; (c) procijenjeni [broj] ciljanih krajnjih korisnika; (d) ulaganja kojima se podupiru klimatski ciljevi (2); (e) ulaganja kojima se podupiru okolišni ciljevi (2); (f) ulaganja kojima se podupire digitalizacija (2); (g) ulaganja kojima se podupire industrijska tranzicija (2); (h) ulaganja kojima se podupire pravedna tranzicija (2); (i) ulaganje za pružanje kritične infrastrukture (2); (j) ulaganje u kibersigurnost, svemir i obranu (2); (k) kad je riječ o mješovitom financiranju, naznaka bespovratne komponente ili komponente financijskog instrumenta iz drugih programa Unije (2); (l) ostali pokazatelji svojstveni za operaciju potrebni u okviru financijskog proizvoda operacije financiranja ili ulaganja, ovisno o slučaju. Prema potrebi, ovisno o sastavnici i području politike operacije i vrsti operacije (izravna ili neizravna operacija): Sastavnica za održivu infrastrukturu Energija: (a) dodatni instalirani kapacitet za proizvodnju energije iz obnovljivih izvora i drugih sigurnih i održivih izvora s nultom i niskom razinom emisija (u megavatima (MW)); (b) broj kućanstava, javnih zgrada i komercijalnih prostora s poboljšanom klasifikacijom potrošnje energije; (c) procijenjena ušteda energije ostvarena u okviru projekata (u kilovatsatima (kWh)); (d) smanjene/izbjegnute godišnje emisije stakleničkih plinova u tonama ekvivalenta CO2; (e) obujam ulaganja u razvoj, unapređenje i modernizaciju održive energetske infrastrukture. Digitalizacija: dodatni broj kućanstava, poduzeća ili javnih zgrada sa širokopojasnim pristupom brzine od najmanje 100 Mbps s mogućnošću nadogradnje na gigabitnu brzinu ili broj uspostavljenih točaka za pristup bežičnom internetu. Promet: (a) operacija financiranja ili ulaganja prekogranična je i/ili doprinosi projektima koji se bave nedostatkom poveznica (uključujući projekte koji se odnose na gradska čvorišta, regionalne prekogranične željezničke veze, multimodalne platforme, morske luke, luke unutarnjih voda, veze do zračne luke i željezničko-cestovne terminale osnovne i sveobuhvatne mreže TEN-T); (b) operacija financiranja ili ulaganja koja doprinosi digitalizaciji prometa, osobito uvođenjem Europskog sustava za upravljanje željezničkim prometom (ERTMS), riječnog informacijskog sustava (RIS), inteligentnog prometnog sustava (ITS), sustava nadzora plovidbe i informacijskog sustava (VTMIS)/e-pomorskog servisa te istraživanja i razvoja upravljanja zračnim prometom na jedinstvenom europskom nebu (SESAR); (c) broj izgrađenih ili moderniziranih postaja za opskrbu alternativnim gorivom; (d) operacija financiranja ili ulaganja koja doprinosi sigurnosti prometa. Okoliš: operacija financiranja ili ulaganja koja doprinosi provedbi planova i programa predviđenih pravnom stečevinom Unije u području okoliša u pogledu kvalitete zraka, vode, otpada i prirode. Sastavnica za istraživanja, inovacije i digitalizaciju (a) Broj poduzeća koja provode istraživačke i inovacijske projekte; (b) doprinos cilju ulaganja u vrijednosti od 3 % bruto domaćeg proizvoda (BDP) Unije u istraživanje, razvoj i inovacije. Sastavnica za MSP-ove (a) Broj poduzeća kojima je dodijeljena potpora; (b) iznos dodijeljenih sredstava namijenjenih MSP-ovima/poduzećima srednje tržišne kapitalizacije [%], ako se može razumno procijeniti u trenutku podnošenja. Sastavnica za socijalna ulaganja i vještine (a) Socijalna infrastruktura: kapacitet i pristup socijalnoj infrastrukturi kojoj se pruža potpora po sektorima: stanovanje, obrazovanje, zdravstvo, ostalo; (b) mikrofinanciranje i financiranje socijalnih poduzeća: broj korisnika mikrofinanciranja i socijalnih poduzeća kojima se pruža potpora; (c) vještine: broj osoba koje su stekle nove vještine ili su im potvrđene njihove vještine i o njima posjeduju certifikat: kvalifikacije formalnog obrazovanja i osposobljavanja. Za izravne operacije, ako je primjenjivo: (a) početak i kraj radova; (b) trošak ulaganja u projekt; (c) omjer spolova: i. upravljačkog tima konačnog korisnika; ii. radne snage; iii. u vlasništvu (poduzetništvo). Za operacije preko posrednika: okolišni, socijalni i upravljački aspekti. Pokazatelji odjeljka „države članice”: ostali pokazatelji kako je dogovoreno između države članice i Komisije u okviru sporazuma o doprinosu i preneseno u odgovarajući sporazum o jamstvu s partnerom u provedbi.